शादी के ख़र्च के बाद कई बार कपल्स के पास इतना पैसा भी नहीं बचता कि वो कहीं घूमने का प्लान बना सकें. ऐसे में अधिकतर न्यूली मैरिड कपल्स किसी बैंक/प्राइवेट मनी लेंडर से व्यक्तिगत लोन लेते हैं. ये लोन कभी एक लाख तो कभी उससे भी ज़्यादा का होता है. लोन की रकम तो बहुत ज़्यादा नहीं होती, लेकिन हर माह उसका ब्याज भरने में कपल्स को परेशानी होती है. कई बार तो रोज़मर्रा की ज़रूरतों के लिए भी कपल्स के पास पैसे नहीं बचते.